Veður er nú að miklu leyti gengið niður við Faxaflóa og orðið ferðafært . Hins vegar er enn varað við óveðri sumsstaðar á Vestfjörðum og Norðurlandi , sem og á Austur og Suðausturlandi . Enn er nokkur hálka á Vesturlandi , einkum á Snæfellsnesi og í Dölum . Þá eru hálkublettir á Hellisheiði en hálka og jafnvel flughálka í uppsveitum Suðurlands . Á Vestfjörðum er þungfært á Klettshálsi en þæfingsfærð á Kleifaheiði og víðar í Barðastrandarsýslu . Flughált er í Ísafjarðardjúpi , á Steingrímsfjarðarheiði og á Ströndum .